Arter og fraksjoner i World of Warcraft

De forlatte (The Forsaken)

De forlatte er en fraksjon av Svøpen (The Scourge) som har brutt seg løs fra viljen til Ner'zhul (nå Arthas, Lich King) under hendelsene i Warcraft III: The Frozen Throne. De er ledet av Sylvanas Windrunner som ble drept og gjenreist fra de døde som en Banshee av Arthas da han var en dødsridder. Da hun brøt grepet til Ner'zhul fant hun et lik som hun tok over og gjenskapte seg selv. I World of Warcraft omtaler man ofte et individ i arten Forlatt (The Forsaken) som Udød (Undead).

Historie

Etter at Den brennende legionen hadde tapt det første slaget mot nattalvene på planeten Azeroth, sendte de ånden til Ner'zhul gjenfødt som Lich King til Northrend. Ner'zhul var frosset fast i en isblokk, men begynte snart å vekke lik i Northrend bare ved tankekraften. Etter hvert fikk han kontakt med den levende trollmannen Kel'Thuzad, som sammen med The Cult of the Damned startet å spre en kornpest i Lordaeron. Menneskene som åt kornet døde og ble zombier. Etter hvert nådde pesten flere av byene i Lordearon, og snart hadde alt levende liv i området blitt en del av Svøpen, og styrt av Ner'zhul. Da Illidan Stormrage senere prøvde å nå Icecrown Glacier for å ta makten til Ner'zhul for seg selv, ble Ner'zhul så svekket av angrepene at en gruppe av udøde, ledet av Sylvanas Windrunner, brøt seg løs fra viljen hans. De kalte seg for De forlatte. Disse hungret etter hevn mot Svøpen. Menneskene har også blitt en fiende da de utrettelig prøvde å utslette dem fra deres tidligere hjemland. De forlatte bryr seg knapt nok om sine allierte. For dem er Horden bare et redskap som kan hjelpe dem å fremme deres mørke planer. De holder hus under ruinene av menneskenes gamle hovedstad, Lordaeron, som de nå kalte Undercity.

Annet

Deres hovedstad er Undercity, og de begynner i Tirisfal Glades på nivå 1.
Arten Udød kan stilmessig knyttes til Metal-miljøet.

Tauren (Minotaur)

Tauren er en art i den fiktive verden Azeroth. De ble introdusert i spillet Warcraft III: Reign of Chaos og har siden hatt en voksende rolle i Warcraft-serien. Tauren er en av de åtte artene i World of Warcraft og en av de ti artene i World of Warcraft: The Burning Crusade, begge online rollespill fra Blizzard Entertainment.

Utseende

Tauren (Minotaur) er en art som er til forveksling lik Minotauros fra gresk mytologi. En Tauren er en ku eller okse som er menneskeliggjort. Kroppsbygningen er forandret til å være mer lik en mann eller kvinne. Begge kjønn går oppreist på to hover, de andre hovene er omgjort til hender. Både mannlige og kvinnelige Tauren har horn, og ofte en nesering. Ansiktsuttrykkene er også gjort mer menneskelige.

Historie

Tauren er en av de eldste artene i Azeroth. De har hele tiden bodd i Kalimdor, ofte fremstilt som det vestlige kontinentet i Azeroth. De har levd her i tusenvis av år, men ser ut til å være adskilt fra tidligere tiders større konflikter. Deres historie var ikke nedskrevet, men overlevert gjennom en tradisjonsrik muntlig tradisjon. Tauren var et nomadisk folk, i konstant konflikt med Kentaurene i Kalimdor.
Det er slik orkene møter taurene når de landsetter i Kalimdor etter å ha rømt fra sine egne hjemland. De kommer taurenene til unnsetning og redder Cairne Bloodhoof, høvdingen for Bloodhoof-stammen, en av de sju dominerende stammene av taurere. Thrall, orkenes sjef og hærfører, inngår her et vennskap med Cairne. Bloodhoof-stammen blir slik en del av Horden, og kjemper på dennes side gjennom flere kriger, blant annet da Alliansen invaderte Durotar (orkenes nye hjemland) og slaget ved Hyjalfjellet.
Cairne Bloodhoof klarte senere med hjelp fra Horden å alliere alle stammene, og slo seg ned på Tordenklippen, Taurens nye hovedstad, i steppelandet Mulgore. Her er han fortsatt høvdingen, men han er blitt svært gammel, han var 99 år allerede da stammen ble med i Horden. Hans sønn, Baine Bloodhoof er betraktet som en mulig arvtaker til høvdingtittelen. Crone Magatha den eldre og hennes stamme er nylig blitt med i høvdingrådet, og framtidens hersker er usikker.

Levemåte og Territorier

De fleste taurerser ut til å leve i spisse telt. Taurere er unektelig inspirert av de amerikanske urinnvånerne. Sjamanske krefter, drømmevandrer og fokusering på jorden og naturen i religion og kultur er fremtredende eksempler. Våpen, redskap og klesplagg er også i samme stil, med klær laget av skinn som ofte er dekorert med fjær eller broderinger. Våpen og redskap er ofte i tre eller flint. De bor i primært steppelandet Mulgore, i tillegg har flere landsbyer i Thousand Needles og the Barrens. Diverse andre kolonier finnes også, men eksklusivt i Kalimdor.

I Warcraft III

Tauren ble først introdusert i Warcraft 3: The Reign of Chaos. Her kan man operere helten Tauren Høvding (samt de kraftige krigerne taurere . I tilleggspakken ble Sjelvandrerne (Spiritwalkers) gjort tilgjengelige for spilleren, som sjamaner med beskyttende magi.